Labris (organizacija)

Labris, organizacija za lezbejska ljudska prava je lezbejska i feministička organizacija u Srbiji, osnovana 1995. godine u Beogradu. Labris je danas najstarija aktivna srpska organizacija koja se bavi LGBT pravima i, posebno, lezbejskim pravima.

Istorija grupe 
Prva gej i lezbejska organizacija u Srbiji osnovana je 1991. godine u Beogradu, pod nazivom Arkadija. Među osnivačima i osnivačicama bili su i Dejan Nebrigić i Lepa Mlađenović.

S obzirom na haos u zemlji tokom ratova za ex-YU nasleđe i činjenice da je članstvo, naročito gej muškaraca, flukuiralo i bilo je teško organizovati zajedničke akcije, grupa beogradskih lezbejki je 1995. odlučila da se fokusira na samo lezbejsku aktivnost i osnovala Labris, grupu za lezbejska ljudska prava. Kasnije je mnogo činjeno na tome da se mreža razgrana i programi organizuju za članice u celoj Srbiji -- prvo izvan Beograda, a kasnije i izvan Novog Sada i Niša, koji su s vremenom takođe dobili svoje organizacije -- kao i da se sarađuje sa sličnim organizacijama pre svega sa teritorije bivše SFRJ a onda i šire u regionu i svetu.

U prvim godinama samostalnog delovanja, Labris je koristio prostorije Centra za ženske studije  i još jedne ženske organizacije U zasebni prostor Labris je prvi put prešao 2001. godine, i od tada je uz nekoliko promena lokacije uvek imao kancelariju u centru grada, što je od vitalnog značaja za realizaciju širokog dijapazona aktivnosti.

Misija i ciljevi Labrisa 
Kao svoju misiju Labris definiše rad na: "eliminaciji svih vrsta nasilja i diskriminacije nad lezbejkama i ženama drugačije seksualne orijentacije od heteroseksualne."

Budući da je Labris lezbejska, ženska grupa, ciljevi su usmereni na promenu i poboljšanje položaja i prava lezbejki, koja su shvaćena u širem kontekstu prava LGBTTIQ osoba. Kao svoje ciljeve Labris definiše:
 Osnaživanje lezbejki i žena drugačije seksualne orijentacije od heteroseksualne da prihvate svoj identitet, kao i pružanje podrške za život sa tim identitetom u današnjem društvu.
 Promocija prava na lezbejsku egzistenciju i smanjenje homofobije u javnosti.
 Saradnja na nivou mreže sa lezbejskim i drugim LGBTTIQ organizacijama u Srbiji, regionu i međunarodnim organizacijama
 Rad na promeni zakonodavstva kojim bi se uvažila prava istopolno orijentisanih osoba
 Lobiranje nevladinih i vladinih organizacija da prihvate lezbejska prava kao deo ljudskih prava

Aktivnosti 
U periodu od 1995. do 2003. godine, Labris je realizovao sledeće projekte

• 1995. godine štampale smo prvi broj lezbejskih novina u Jugoslaviji, novine Labris

• 1997. učestvovale smo u organizaciji Prve lezbejske nedelje koja je održana u Sloveniji

• 2000. godine organizovale smo Drugu lezbejsku nedelju

• 2001. pokrenule smo prvi lezbejski web site u Jugoslaviji

• 2001. godine pokrenule smo projekat “Labris – lezbejski informativni centar”

• 2001. godine organizovale smo prvu paradu Ponosa u Jugoslaviji

• 2001. učestvovale smo u organizaciji regionalnog sastanka lezbejki iz država bivše Jugoslavije koji je održan u Hrvatskoj

• 2002. godine učestvovale smo u organizaciji seminara “Jednakopravno državljanstvo” namenjenog lezbejkama iz država bivše Jugoslavije, a održanog u Sloveniji

• 2002. godine pokrenule smo projekat “Edukacija ženskih grupa iz Srbije o lezbejskim ljudskim pravima”

• 2002. godine, u saradnji sa GL organizacijama Gejten i Queeria, realizovale smo medisjku kampanju “Zajedno različiti”

• 2003. podnele smo predlog izmena i dopuna Zakona o porodici

• 2003. pokrenule smo projekat “Edukacija ženskih nevladinih organizacija, nevladinih organizacija za ljudska prava i medija o lezbejskim ljudskim pravima”

• 2003. pokrenule web psihološko savetovalište za lezbejke

• 2004. organizovale medijsku kampanju "Živela različitost"

• 2004. podnele amandmane na predlog Antidiskriminacionog zakona i Krivičnog zakona Srbije

• 2005. organizovale medijsku kampanju "Pravo na život bez nasilja"

• 2005. podnele amandmane na predlog Zakona o ravnopravnosti polova

• 2005. sprovele istraživanje o nasilju nad LGBTTIQ osobama u Srbiji

• 2006. pokrenule seriju seminara o lezbejskim ljudskim pravima namenjenih lezbejkama i ženama drugačije seksualne orijentacije od heteroseksualne i održale prvi seminar u Kikindi

• 2006. objavile brošuru o autentičnim iskustvima lezbejskog coming out-a u Srbiji

• 2006. učestvovale u izradi trogodišnjeg Nacionalnog plana aktivnosti za poboljšanje položaja žena i unapređivanje rodne ravnopravnosti

• 2006. inicirale aktivnosti koje su dovele do promene upitnika za dobrovoljne davaoce krvi i kojim je lezbejkama dozvoljeno da daju krv

• 2007. u saradnji sa drugim LGBTTIQ aktivistkinjama i aktivistima pokrenule kampanju protiv diskriminacije "Ljubav za sve"

• 2007. započele saradnju sa predstavnicama/ima demokratski orijentisanih političkih partija i predstavnicama/ima vlasti

• 2007. održale drugi seminar "Na slovo, na slovo L", u Vrbasu i treći u Beogradu.

• 2008. započele edukaciju osoba koje se bave savetodavnim radom i zaposlene su u institucijama: centri za socijalni rad, škole, bolnice, itd

• 2008. Labris konačno dobio odgovor od Srpskog lekarskog društva na zahtev koji je upućen još 2005. godine, kojim SLD potvrđuje zvaničan stav Svestke zdravstvene organizacije – da istopolna orijentacija nije bolest

• 2008. pokrenut prvi krivični postupak protiv organizovanog napada pripadnika klero-fašističke organizacije Obraz na učesnice/ke Queer Beograd festivala

• 2008. održale četvrti lezbejski seminar u Lepenskom viru

• 2009. nakon više od četiri godine lobiranja Koalicije protiv diskriminacije čija je Labris članica, Zakon o zabrani diskriminacije je konačno usvojen u aprilu

• 2009. Labris je jedina organizacija koja je od početka do zabrane bila uključena u organizaciju Povorke ponosa koja je zabranjena samo 24h pre nego što je trebalo da se održi

• 2009. članice Labrisa na seminarima za zaposlene u kancelarijama Republičkog zaštitnika građana, kao i Pokrajinskog ombudsmana predstavljale temu prava LGBT osoba u Srbiji

• 2009. godine održale peti lezbejski seminar u Kovačici

• 2010. godine održale šesti lezbejski seminar na Zlatiboru

• 2010. godine u saradnji sa Regionalnim centrom za manjine održana četiri treninga “Diskriminacija: upoznaj i suprotstavi se!” Za preko 60 aktivista/kinja u Beogradu, Nišu, Leskovcu i Dimitrovgradu.

• 2010. godine održan peti po redu seminar “Istopolna orijentacija u radu domova zdravlja” u Hajdukovu. Ovo je prvi Labrisov projekat finansiran od strane države, Ministarstva rada i socijalne politike.

• 2010. godine održan seminar “Seksualna orijentacija i rodni identitet u pravnoj praksi” u Kovačici. Seminar je bio namenjen pravnicima i pravnicama iz nevladinih organizacija, ali i državnih institucija.

• 2010. godine oformljen Volonterski tim Labrisa. Volonterski tim čini 16 volonterki koje su uključene u sve programe Labrisa i doprinose njihovom uspešnom realizovanju.

• 2010. godine obeležen Pride day spuštanjem dugine zastave sa prozora Zaštitnika građana.

• 2010. godine proslavljeno 15 godina rada Labrisa.

• 2010. godine održan set radionica za zaposlene u Ženskom zatvoru u Požarevcu.

• 2011. godine održane četiri predstave Forum teatra “Moć dijaloga”. Projekat je finansiralo Ministarstvo za kuturu, a predstave su bile namenjene učenicima i učenicama srednjih škola i njihovim nastavnicama i nastavnicima.

• 2011. godine održana četvrta Lezbejska nedelja (seminar namenjen lezbejkama aktivistkinjama iz regiona).

• 2011. godine obeležen Pride day spuštanjem dugine zastave sa prozora Ministarstva za ljudska i manjinska prava, državnu upravu i lokalnu samoupravu, i snimljen promotivni spot “I am what I am”.

• 2011. godine Labris u saradnji sa Kancelarijom za mlade Novi Beograd prvi put zvanično ulazi u srednje škole. Projektom “Želim da ti kažem”. Planirano je pet jednodnevnih seminara namenjenih nastavnicima i nastavnicima novobeogradskih srednjih škola.

Publikacije 
Labris od svog osnivanja objaljuje lezbejski časopis Labris novine, koje izlazi dva puta godišnje. Osim časopisa, Labris u okviru svoje izavačke delatnosti je objavio veći broj knjiga, brošura i drugih publikacija:
 Labris Čitanka: Od A do Š o lezbejskim i gej ljudskim pravima (2009.), uredila: Marija Savić, autorke i autori: Diana Miladinović, Dragana Vučković, Goran Miletić,Jelena Anđelovski, Marija Savić, Miodrag Kojadinović, Snježana Milivojević, Svenka Savić, Zorica Mršević
 Zaštita LGBT prava u Srbiji – Pravna brošura (2009.), uredila: Diana Miladinović
 Ljubav, u stvari (2008.), Ljiljana Živković
 Istopolna orijentacija u fakultetskim udžbenicima i literaturi (2006.), Ivana Čvorović, Ljiljana Živković
 Pravo na lezbejsku egzistenciju u Srbiji (brošura, 2006), Dušica Popadić
 Lične priče lezbejki o coming out-u (2006.), Sunčica Vučaj
 Istraživanje o nasilju nad LGBTTIQ populacijom u Srbiji (2006.) - Istraživanje Labrisa i Lambde
 Labris Čitanka 2006. Od A do Š o lezbejskim i gej ljudskim pravima (2006.), uredila: Ljiljana Živković, autori/ke: Dragana Vučković, Goran Miletić, Jelena Anđelovski, Miodrag Kojadinović, Snježana Milivojević, Svenka Savić, Zorica Mršević
 Petnaest godina lezbejskog i gej aktivizma u Srbiji i Crnoj Gori (2005), uredila: Ljiljana Živković
 Labris Čitanka 2005 (2005), autorke i autori: Dragana Vučković, Lepa Mlađenović, Miodrag Kojadinović, Snježana MIlivojević, Svenka Savić, Zorica Mršević
 Žene na ribarskom ostrvu (2002), Štefa Markunova
 Namenjeno mladim LGB osobama (brošura, 2002)
 Namenjeno roditeljima čija su deca LGB (brošura, 2002)
 Sigurniji lezbejski seks (brošura, 2002)
 Očajnički tražeći sestrinstvo (2001)
 Žene komete (1996.), Štefa Markunova
 Ravnodušni šumarak (1995), Ljiljana Živković
 Žene u mreži (1995), Štefa Markunova

Vidi dalje 
 Položaj LGBT osoba u Srbiji

Vanjske veze 
 Zvanični sajt

Reference 

Problemi
Nevladine organizacije u Srbiji
LGBT organizacije u Srbiji